jkorsvik/nowiki_second_scrape_merged huggingface dataset:
Sésia

Sésia var navnet på et departement i Det første franske keiserdømme. Det befinner seg i dagens Italia og fikk sitt navn etter elven Sesia. Hovedstaden var Vercelli.
Departementet ble dannet 11. september 1802, da Napoléon Bonaparte okkuperte kongedømmet Sardinia. Det var inndelt i arrondissementene Vercelli, Biella og Santhià. Departementet ble oppløst etter Napoleons nederlag i 1814.
Territoriet er idag delt mellom de italienske provinsene Vercelli og Biella.


== Referanser ==
Providencia (distrikt)

Providencia er et distrikt i provinsen Luya i regionen Amazonas i Peru. Distriktet grenser til distriktene Camporredondo og Ocalli i nord, til distriktet Ocumal i øst og i sør og til regionen Cajamarca i vest. Distriktets nasjonale statistikkode er 010515 og hovedstaden er Providencia.
Distriktet ble opprettet den 21. juni 1987.


== Landsbyer i distriktet Providencia ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Providencia
San Cristóbal (distrikt i Luya)

San Cristobal er et distrikt i provinsen Luya i regionen Amazonas i Peru. Distriktet grenser til distriktet San Jerónimo i nord, til provinsen Bongará i øst, til distriktene Lámud og Ocalli i sør og til distriktet Luya Viejo i vest. Distriktets nasjonale statistikkode er 010516 og hovedstaden er Olto.
Limita al norte con el distrito de San Jerónimo, 
al este con la provincia de Bongará, 
al sur con el distrito de Lámud y el distrito de Ocalli y 
al oeste con el distrito de Luya Viejo.
Distriktet ble opprettet den 30. desember 1944.


== Landsbyer i distriktet San Cristobal ==
Olto
San Juan
Santa Rosa


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: San Cristobal
You’ve Got to Hide Your Love Away

«You've Got to Hide Your Love Away» er en sang av rockegruppen The Beatles. Sangen er mest skrevet av John Lennon (men offisielt kreditert Lennon/McCartney). Den ble utgitt 6. august 1965 på albumet Help!.
«You've Got to Hide Your Love Away» var inspirert av Bob Dylans sanger. Det har blitt hevdet at sangen handler om The Beatles' manager Brian Epstein som var homofil, men Lennon hverken bekreftet eller avbekreftet dette i intervjuer. Sangen ble innspilt 18. februar 1965 i Abbey Road Studios, og med unntak av Andy White på Love Me Do og diverse keyboard av George Martin, var «You've Got to Hide Your Love Away» den første av gruppens innspillinger hvor de benyttet en ekstern musiker.En alternativ tagning ble utgitt på Anthology 2 i 1996.


== Personell ==
John Lennon: akustisk gitar (12-strengers), vokal
Paul McCartney: bassgitar
George Harrison: akustisk gitar (6-strengers)
Ringo Starr: tamburin
Johnnie Scott: altfløyte, tenorfløyteThe Beatles eller John Lennon spilte aldri «You've Got to Hide Your Love Away» offentlig i konsertsammenheng, men den ble inkludert i filmen Help!.


== Referanser ==


== Eksterne lenker ==
Sangteksten (presentert på The Beatles' offisielle webside)
Karl Friedrich von dem Knesebeck

Karl Friedrich von dem Knesebeck (født 5. mai 1768 i Karwe i provinsen Brandenburg i kongeriket Preussen, død 12. januar 1848 i Berlin, Kongeriket Preussen) var en prøyssisk generalfeltmarskalk. Etter den første koalisjonskrigen ble han forfremmet flere ganger, og ble deretter en militær rådgiver under Napoleonskrigene.


== Referanser ==
Darius

Mannsnavnet Darius (persisk: داریوش Dārīus) er en kortform av det gammelpersiske Dārayava(h)uš, tronenavnet til Darius den store og to andre konger i Akamenide-dynastiet. I dag blir navnet derfor gjerne tillagt betydningen «rik og kongelig», mens den eldre gammelpersiske formen trolig er sammensatt av to ord som betyr «holde fast det gode».I Norge brukes både den latinske formen Darius og den greske formen Dareios, og i forbindelse med innvandring fra Polen har også den polske formen Dariusz kommet til Norge.


== Etymologi ==
Latinsk Dārīus, Dārēus, gresk Δαρεῖος Dareîos, arameisk drwš, drywš, elamittisk Da-ri-ya-(h)u-(ú-)iš, akkadisk Da-(a-)ri-muš, egyptisk tr(w)š, trjwš, intr(w)š, intrjwš, lykisk Ñtarijeus-, og gammelpersisk Dārayauš, er kortformer for gammelpersiske 𐎭𐎠𐎼𐎹𐎺𐎢𐏁 Dārayavauš, (gresk Dareiaîos, arameisk dryhwš, elamittisk Da-ri-(y)a-ma-u-iš, akkadisk Da-(a-)ri-ia-(a-)muš). Den eldre gammelpersiske formen Dārayavauš er sammensatt av Dāraya- [holde] + va(h)u- [gode], og betyr «holde fast det gode».


== Utbredelse ==
Dariusz er et vanlig navn i Polen, og Dario er utbredt i flere land. Formen Darius er lite utbredt.
Tabellen nedenfor gir en detaljert oversikt over populariteten til mannsnavnet Darius  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Dareios I av Persia, persisk konge fra 521 f.Kr. til 486 f.Kr.
Dareios III av Persia (ca. 380 f.Kr. – 330 f.Kr.), persisk konge
Darius Milhaud (1892–1974), fransk komponist
Darius Khondji (f. 1955), iransk-fransk filmskaper
Darius Rucker (f. 1966), amerikansk musiker
Darius Campbell (f. 1980), skotsk sanger
Darius Vassell (f. 1980), engelsk fotballspiller
Darius Henderson (f. 1981), engelsk fotballspiller


== Referanser ==


== Eksterne lenker ==
(en) Behind the Name: Darius
(en) Think Baby Names: Darius
Andrews (Texas)

Andrews er fylkesetet i Andrews County i Texas i USA. Byen ligger i midten av fylket og ved folketellingen i 2010 hadde byen 11 088 innbyggere.


== Referanser ==


== Eksterne lenker ==
(en) Offisielt nettsted 
(en) Andrews, Texas – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
UNSMIS

United Nations Supervision Mission in Syria, UNSMIS, var en militær observasjonsstyrke opprettet av FNs sikkerhetsråd ved resolusjon 2043 av 21. april 2012 for å overvåke avslutning av voldsbruk fra partene i konflikten i Syria og støtte gjennomføringen av FNs spesialutsending Kofi Annans sekspunktsplan for å gjøre slutt på borgerkrigen i landet. Styrken på inntil 300 ubevæpnede militærobservatører fikk mandat for en periode på 90 dager, forlenget med ytterligere 30 dager den 20. juli 2012. Generalmajor Robert Mood ble av FNs generalsekretær Ban Ki-moon oppnevnt til å lede styrken. Etter at hans periode utløp 20. juli 2012, ble han erstattet av generalløytnant Babacar Gaye fra Senegal. 
I begynnelsen av juni uttalte Robert Mood at han var svært bekymret for sikkerheten for observatørene på grunn av den tiltagende volden i landet. Flere av observatørgruppens biler var blitt beskutt, og én var kraftig skadet av en vegbombe. 16. juni måtte observatøroppdraget innstilles inntil videre, men observatørene forble i landet.Per 30. juni 2012 hadde UNSMIS en styrke på 278 militærobservatører støttet av en sivil stab på 81 internasjonale og 40 lokale. Landene som bidro med observatører var Armenia, Bangladesh, Benin, Brasil, Burkina Faso, Burundi, Danmark, Ecuador, Egypt, Fiji, Filippinene, Finland, Frankrike, Ghana, Indonesia, Irland, Italia, Jemen, Jordan, Kambodsja, Kenya, Kina, Kirgisistan, Kroatia, Marokko, Mauritania, Nederland, Nepal, New Zealand, Niger, Nigeria, Norge, Paraguay, Romania, Russland, Senegal, Slovenia,  Sveits, Togo, Tsjad, Tsjekkia og Zimbabwe.20. juli vedtok FNs sikkerhetsråd gjennom resolusjon 2059 at oppdraget skulle forlenges med nye 30 dager til 20. august, men at en ytterligere forlengelse kun ville bli vurdert dersom volden avtok, slik at observatørgruppen kunne fortsette oppdraget sitt. En måned senere var det ingen tegn på at volden kom til å avta, og 16. august uttalte Frankrikes FN-ambassadør Gerard Araud at Sikkerhetsrådet ikke kom til å forlenge mandatet ytterligere. UNSMIS' mandat opphørte 19. august 2012.


== Referanser ==


== Eksterne lenker ==
UNSMIS. United Nations Supervision Mission in Syria, United Nations Peacekeeping
San Francisco del Yeso (distrikt)

San Francisco del Yeso er et distrikt i provinsen Luya i regionen Amazonas i Peru. Distriktet grenser til distriktet Santo Tomás i nord, til provinsen Chachapoyas i øst og i sør og til distriktet Cocabamba i vest. Distriktets nasjonale statistikkode er 010517 og hovedstaden er San Francisco del Yeso.
Distriktet ble opprettet den 16. august 1920.


== Landsbyer i distriktet San Francisco del Yeso ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: San Francisco del Yeso
San Jerónimo (distrikt i Luya)

San Jerónimo er et distrikt i provinsen Luya i regionen Amazonas i Peru. Distriktet grenser til provinsen Bongará i nordøst, til distriktet San Cristóbal i sørøst, til distriktet Santa Catalina i vest og til provinsen Utcubamba i nordvest. Distriktets nasjonale statistikkode er 010518 og hovedstaden er Paclas.
Distriktet ble opprettet den 5. februar 1861.


== Landsbyer i distriktet San Jerónimo ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: San Jerónimo Arkivert 5. mars 2016 hos Wayback Machine.
Græse

Græse er en liten landsby i Nordsjælland i Danmark. Græse ligger  i Frederikssund kommune, to kilometer øst for Græse Bakkeby og fem kilometer nordøst for Frederikssund. 
I Græse finner man Græse Kirke, som er bygget på 1100-tallet.


== Referanser ==


== Eksterne lenker ==
(en) Græse – kategori av bilder, video eller lyd på Commons
San Juan de Lopecancha (distrikt)

San Juan de Lopecancha er et distrikt i provinsen Luya i regionen Amazonas i Peru. Distriktet grenser til distriktet Tingo i nord, til provinsen Chachapoyas i øst, til distriktet Santo Tomás i sør og til distriktet María i nordvest. Distriktets nasjonale statistikkode er 010519 og hovedstaden er San Juan de Lopecancha.
Distriktet ble opprettet den 16. august 1920.


== Landsbyer i distriktet San Jerónimo ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: San Juan de Lopecancha
Santa Catalina (distrikt)

Santa Catalina er et distrikt i provinsen Luya i regionen Amazonas i Peru. Distriktet grenser til distriktet San Jerónimo i nord og i øst, til distriktet San Cristóbal i øst, til distriktet Luya Viejo i sørøst og til distriktet Conila i vest. Distriktets nasjonale statistikkode er 010520 og hovedstaden er Santa Catalina.
Distriktet ble opprettet den 07. november 1955.


== Landsbyer i distriktet Santa Catalina ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Santa Catalina Arkivert 5. mars 2016 hos Wayback Machine.
Tingo (distrikt)

Tingo er et distrikt i provinsen Luya i regionen Amazonas i Peru. Distriktet grenser til distriktet Colcamar i nord, til provinsen Chachapoyas i øst, til distriktet San Juan de Lopecancha i sør og til distriktene María og Longuita i vest. Distriktets nasjonale statistikkode er 010522 og hovedstaden er Tingo.
Distriktet ble opprettet den 02. januar 1875


== Landsbyer i distriktet Tingo ==


== Referanser ==


== Eksterne lenker ==
Censos Nacionales: XI de Población y VI de Vivienda 2007.
INEI: Dispositivo Legal de los Distritos
Pueblos del Peru: Tingo Arkivert 5. mars 2016 hos Wayback Machine.
Erling Gustavsen

Erling Gustavsen (født 5. august 1901 i Tistedalen, død 20. september 1970 i Oslo) var en norsk  pinsevenn og forfatter.


== Bøker ==
1945 – Det som hendte og det som kommer
1941 – En evig dom
1939 – Messias' første og annet komme
1935 – Hva sier bibelen om dåpen?


== Referanser ==
Svanøy hovedgård

Svanøy hovedgård er en stor gård på øya Svanøy som ligg 15 km sørøst for Florø.
Gården tilhørte i middelalderen Bergen bispestol og ble krongods ved reformasjonen, den gang ble gården kalla Bru. I 1662 ble gården solgt til Københavns biskop, erkebiskop Hans Svane, som også fikk seg overdratt seg krongodset i Sunnfjord, som innebar 759 bruk. I 1685 døde Svane. Hans enke fikk 1685 setegårdsrettigheter for Svanøy, som fikk sitt nåværende navn etter hennes mann. Samtidig ble gården eget birk, og dette varte helt frem til 1821.
Svanøy ble i 1719 solgt til stiftamtskriver Severin Seehusen, som 1720 ble adlet med navnet de Svanenhielm. Han kom så i stor økonomisk nød, og godset ble 1724 inndratt av kronen, og mesteparten av leilendingsbrukene ble frasolgt.
Senere eiere var slekten Nagel og hoffagent Herman Dietrich Janson. Gården ble så solgt til Hans Nielsen Hauge. Hauge overlot gården til Ole Torjersen Svanøe, den mistet da sine setegårdsrettigheter. Ole Torjersens etterslekt, familien Svanøe, eier fremdeles Svanøy gård.
Svanøy gård har et areal på 2500 daa, hvorav 250 daa dyrket mark og 2000 daa skog. Selve hovedbygningen er på 50 daa, park ble 1972 overdratt til Svanøy stiftelse. Stiftelsen planla å bruke stedet som et kurs- og konferansesenter, men overdrog 1992 eiendommen til Kværner. Den fredete hovedbygningen, et toetasjes, trefløyet anlegg med valmtak, er oppført omkring 1750 og fikk sitt nåværende utseende omkring 1820.


== Eksterne lenker ==
«Svanøy hovedgård». Kulturminnesøk. Riksantikvaren – Direktoratet for kulturminneforvaltning.
Fortellingen om Genji

Fortellingen om Genji (kanji: 源氏物語, Genji monogatari) er et klassisk verk i japansk litteratur som blir tilskrevet den japanske adelskvinnen Murasaki Shikibu.  
Fortellingen, som beskriver kjærlighetslivet til atten år gamle prins Hikaru Genji, keiserens sønn, består av 54 kapitler og ble skrevet på begynnelsen av det ellevte århundre, rundt Heian-periodens høydepunkt. Boka har blitt kalt verdens første roman, første moderne roman, første psykologiske roman og første roman som fremdeles regnes som en klassiker. Romanen gir en unik framstilling av kunstfilosofien, intrigene, sedene og skikkene ved det keiserlige hoff i den perioden. Fortellingen om Genji har flere ganger blitt oversatt fra klassisk japansk til moderne japansk og andre språk, men per 2019 aldri til norsk. 
Originalmanuskriptet er ikke blitt funnet.


== Referanser ==


== Eksterne lenker ==
(en) The Tale of Genji – kategori av bilder, video eller lyd på Commons
Kongedømmet Ahom

Kongedømmet Ahom (Mong Dun Shun Kham, Kongedømmet Assam) var en stat i Brahmaputradalen i det nåværende Assam, India, som eksisterte i omtrent 600 år fra begynnelsen av 1200-tallet til kolonisasjonen på begynnelsen av 1800-tallet.
Kongedømmet Ahom er ettertidens navn på riket, etter den etniske gruppen ahom. Men riket var egentlig multietnisk, og gikk under blant andre navn Mong Dun Shun Kham og Assam.
Kongedømmet Ahom var et av få i regionen som stod imot Mogulrikets ekspansjon. På 1500-tallet ble kongedømmet Chutiya innlemmet etter en krig. På gebynnelsen av 1800-tallet ble Ahom invadert av det burmesiske Konbaungdynastiet, som like etter gikk under for den britiske kolonialismen.


== Litteratur ==
Gogoi, Jahnabi (2002), Agrarian system of medieval Assam, Concept Publishing Company, New Delhi 
Gogoi, Lila (1991), The History of the system of Ahom administration, Punthi Pustak, Calcutta 
Gogoi, Nitul Kumar (2006), Continuity and Change among the Ahoms, Concept Publishing Company, Delhi 
Gogoi, Padmeshwar (1968), The Tai and the Tai kingdoms, Gauhati University, Guwahati 
Guha, Amalendu (1991), Medieval and Early Colonial Assam: Society, Polity and Economy, K.P. Bagchi & Co, Calcutta 
Guha, Amalendu (December 1983), «The Ahom Political System: An Enquiry into the State Formation Process in Medieval Assam (1228-1714)», Social Scientist 11 (12):  3–34, ,  
Kakoty, Sanjeeb (2003), Technology, Production and Social Formation in the Evolution of the Ahom State, Regency Publications, New Delhi
Going the Distance

Going the Distance er en amerikansk romantisk komedie fra 2010. Filmen er regissert av Nanette Burstein, skrevet av Geoff LaTulippe og har Drew Barrymore og Justin Long i hovedrollene.


== Handling ==
Garrett (Justin Long), født og oppvokst i New York, har nettopp vært gjennom et stygt samlivsbrudd og er ikke klar for å knytte seg til enda et forhold. Hans store lidenskap er musikk, og han jobber i et plateselskap. Erin (Drew Barrymore) er en 31-årig kvinne fra San Francisco (tre tidssoner unna) som går på college og hospiterer hos en avis i New York for seks uker. Hennes store drøm er å bli journalist på heltid. De møtes tilfeldigvis på en bar, oppdager at de liker hverandre og går inn i en sommerflørt.
Imidlertid har de falt for hverandre innen sommeren er over, så når Erin drar tilbake til San Francisco, må de dermed lide seg gjennom et langdistanseforhold og prøve å møte hverandre på halvveien. Men det går bare til et visst punkt, og det vet Erin og Garrett. Når Erin får et jobbtilbud i hjembyen, må de bestemme seg for om de er villige til å ofre seg for forholdet.


== Rolleliste ==


== Eksterne lenker ==
Offisielt nettsted 
(en) Going the Distance på Internet Movie Database 
(sv) Going the Distance i Svensk Filmdatabas 
(da) Going the Distance i Danmark Nationale Filminstitut 
(fr) Going the Distance på Allociné 
(nl) Going the Distance på MovieMeter 
(en) Going the Distance på AllMovie 
(en) Going the Distance på Turner Classic Movies 
(en) Going the Distance på Rotten Tomatoes 
(en) Going the Distance på Metacritic 
(en) Going the Distance på Box Office Mojo
Nøytroninnfanging

Nøytroninnfanging er en kjernereaksjon hvor en atomkjerne kolliderer med et nøytron og disse smelter sammen til en tyngre atomkjerne. Nøytroner har ingen elektrisk ladning og kan derfor lettere trenge inn i en atomkjerne enn positivt ladde partikler, ettersom de sistnevnte støtes bort av elektrostatiske krefter.
Når en atomkjerne absorberer et nøytron, blir den ofte ustabil og henfaller. Ved henfall kan flere nøytroner sendes ut, og disse kalles i kjernereaktorsammenheng for fordrøyde nøytroner.
Ved nøytroninnfanging kan det dannes atomer med større atommasse enn 56. Slike dannes ikke ved fusjon.


== Se også ==
Nøytronaktivering
Heian-perioden

Heian-perioden (kanji: 平安時代; kana: へいあんじだい; Heian jidai; Heian betyr «fred, ro») var en periode i Japans historie, den siste perioden av klassisk japansk historie, som regnes fra 794 til 1185, mellom Nara-perioden og Kamakuraperioden. Perioden har fått sitt navn etter hovedstaden Heian-kyō, som i dag heter Kyōto. Dette var den perioden i japansk historie hvor buddhisme, daoisme og andre innflytelser fra kinesisk kultur nådde sitt høydepunkt. Heian-perioden regnes også som høydepunktet for det japanske keiserlige hoffet, og har blitt kjent for sin kunst, særlig for poesi og litteratur. Selv om keiserne på overflaten hadde makta, lå den reelle makta i hendene til den mektige, aristokratiske Fujiwara-klanen, som hadde giftet seg inn i keiserfamilien, og mange keisere hadde mødre fra Fujiwara-klanen.


== Hendelser ==

784: Keiser Kammu flytter hovedstaden til Nagaoka-kyō (Kyōto).
794: Keiser Kammu flytter hovedstaden til Heian-kyō (Kyōto).
804: Buddhistmunken Saichō (Dengyo Daishi) introduserer Tendai-skolen.
806: Minken Kūkai (Kōbō-Daishi) introduserer (den trantiske) Shingon-skolen.
819: Kūkai grunnlegger klostret Kōya-san i den nordvestlige delen av dagens Wakayama.
858: Keiser Seiwa starter regentperioden til Fujiwara-klanen.
895: Sugawara Michizane stoppet de keiserlige ambassadene til Tang-dynastiets Kina.
990: Sei Shōnagon skriver essayene i Puteboka.
1000-08: Murasaki Shikibu skriver romanen Fortellingen om Genji.
1050: Den militære samurai-klassa blir mektigere.
1053: Byōdō-in-tempelet nær Kyōto opprettes av Fujiwara no Yorimichi.
1068: Keiser Go-Sanjo styrter Fujiwara-klanen.
1087: Keiser Shirakawa abdiserer og blir buddhistmunk, den første av de såkalte «klosterkeiserne» (insei).
1156: Taira Kiyomori beseirer Minamoto-klanen og overtar makta, og ender dermed «insei»-perioden.
1180 (juni): Keiser Antoku flytter hovedstaden til Fukuhara-kyō (Kobe).
1180 (november): Keiser Antoku flytter hovedstaden til Heian-kyō (Kyōto).
1180-85: Taira beseiret i Gempei-krigen; Minamoto Yoritomo, støttet av Hōjō-klanen overtar makta, og blir Japans første shōgun, mens keiseren blir en marionetthersker.
1191: Rinzai Zen-buddhismen introduseres til Japan av munken Eisai fra Kamakura, og blir populær blant samuraiene, nå den ledende klassa i det japanske samfunnet.


== Herskere ==


=== Keisere ===


=== Regenter ===


== Referanser ==


== Eksterne lenker ==
(en) Heian period – kategori av bilder, video eller lyd på Commons
Endergon reaksjon

En endergon reaksjon er en ikke-spontan kjemisk reaksjon som krever et arbeid for å gå. At reaksjonen er ikke-spontant betyr at Gibbs frie energi har en positiv verdi, det vil si ∆G > 0. Et eksempel på en endergon reaksjon er når vann henfaller til hydrogen og oksygen av en elektrisk strøm. Motsetningen til endergone reaksjoner er eksergone reaksjoner.
Endergone reaksjoner forveksles i blant feilaktig med endoterme reaksjoner som er spontane reaksjoner (∆G < 0) som opptar varme.


== Referanser ==
Twist and Shout

«Twist and Shout» er en sang skrevet av Phil Medley og Bert Russell, som opprinnelig ble utgitt med den amerikanske vokalgruppa The Top Notes i 1961. Den ble ikke en hit til tross for at Phil Spector produserte den. Sangen ble en hit året etterpå, da den ble covret av The Isley Brothers 16. juni 1962. Den ble også senere en stor hit for The Beatles, som ga ut sin versjon på albumet Please Please Me  22. mars 1963.
I sangstruktur ligner den på «La Bamba» med Ritchie Valens som ble utgitt oktober 1958.


== The Beatles' versjon ==
The Beatles baserte sin versjon på The Isley Brothers' sin, og la den til sitt repertoar i årene 1962 – 1965. Da gruppen var i Abbey Road Studios 11. februar 1963, ble «Twist and Shout» spilt inn helt til slutt. Selv om John Lennon var forkjølet, maktet han å synge ferdig første tagning. Andre tagning ble riktig nok også forsøkt, men Lennons stemme fungerte ikke lenger den dagen. The Beatles' versjon av «Twist and Shout» ble avslutningssporet på gruppens debutalbum Please Please Me«Twist and Shout» ble utgitt på to konsertalbum med The Beatles: Live! at the Star-Club in Hamburg, Germany; 1962 og The Beatles at the Hollywood Bowl. En tredje konsertversjon finnes på Anthology 1.


=== Musikere og instrumeter (på The Beatles' versjon) ===
John Lennon: rytmegitar, vokal
Paul McCartney: bassgitar, kor
George Harrison: sologitar, kor
Ringo Starr: trommer


== Coverversjoner ==
Ike & Tina Turner spilte inn sangen og ga den ut på albumet Live! The Ike & Tina Turner Show i 1965.
Prima Vera hadde sin aller siste konsert i Oslo Spektrum 28. november 2001. Som avslutning fremførte de en medley av «La Bamba» og «Twist and Shout» som Jahn Teigen sang. Deler fra konserten, ble vist på TVN høsten 2006.
Bruce Springsteen holdt konsert 14. juli 2012 på festivalen Hard Rock Calling 2012 i Hyde Park, London. Han fikk med seg McCartney på to ekstranumre. Den første var «I Saw Her Standing There» etterfulgt av «Twist and Shout». På begge sangene vekslet Springsteen og McCartney på å være forsanger. Grunnet regelen om at konserter skal være ferdig før kl 22:30 i Hyde Park, ble det til at politiet ba arrangørene slå av mikrofonene siden de var cirka 11 minutter på «overtid».


== Referanser ==